**Tunnelma tiivistyy: tulevan viikonlopun karsinnoissa ratkaistaan Suomen edustajat 2016 MM-, EM- ja PM-kisoihin!**

Suomen Optimistijollaliitto (SOL) on tänä vuonna valmistellut edustusjoukkueiden päävalmentajavalinnat valmiiksi, sillä aikaa on nyt hyvin vähän ennen arvokisoja.

MM-joukkueen valmentaja on **Vili Kaijansinkko**. MM-joukkueeseen valitaan 5 ensimmäistä purjehtijaa karsintojen mukaan. MM-kisat purjehditaan tänä vuonna Portugalissa, Vilamourassa, ja joukkueelle on varattuna kisapaikalla charter veneet sekä Vilille ribi. Vuokraveneet Villamourassa on varattu Vilin toiveiden mukaan siten, että aikaa valmistautumiseen paikanpäällä olisi riittävästi. Suomessa joukkue osallistuu Chris Atkins -leirille 16.-19.6. Jos joukkue haluaa lisää leiripäiviä, ne suunnitellaan yhdessä Vilin kanssa.

EM-joukkueen valmentajaksi on valittu **Rene Abner**. EM-joukkueeseen valitaan tänä vuonna karsintojen kahdeksan seuraavaa purjehtijaa siten, että joukkueessa on vähintään kolme poikaa ja kolme tyttöä (Suomelle on myönnetty vuodelle 2016 yksi lisäpaikka). EM-joukkue osallistuu myös Chris Atkins -leirille 16.-19.6. Muut leiripäivät suunnitellaan Renen kanssa. Vuokrakalustoa ei toistaiseksi ole vuokrattu kisapaikalta.

PM-joukkueen valmennuksesta vastaa **Erica Bäckström**. Apuvalmentajina toimivat **Jonas Krogell, Laura Santala ja Heidi Tenkanen**. PM-kisoihin pääsevät karsintojen seuraavat 20 tyttöä ja 20 poikaa eli yhteensä 40 purjehtijaa. PM-leirille on varattu viikko 29, eli 18.-22.7. Lisää infoa leiristä myöhemmin. PM-joukkuepurjehduskisat pidetään kisojen välipäivänä ja joukkuepurjehduskilpailujen edustusjoukkueeseen valitaan karsintojen mukaan PM-joukkueeseen valitue viisi ensimmäistä tyttöä ja viisi ensimmäistä poikaa. PM-joukkuepurjehdusjoukkueen purjehtijat saavat myös kutsun Chris Atkins -leirille.

Joukkuepurjehduksen EM-kisavalmentajaksi on valittu **Niclas Borenius**. EM-joukkuepurjehduskilpailujen edustusjoukkueessa saa purjehdusohjeiden mukaan olla enintään kolme purjehtijaa samaa sukupuolta. On päätetty että joukkue valitaan EM-kilpailuiden lopputulosten perusteella. Joukkueeseen valitaan lopputuloksissa viisi parhaiten sijoittunutta purjehtijaa kummasta tahansa sarjasta (tytöt ja pojat) kuitenkin siten, että enintään kolme purjehtijaa saa olla samaa sukupuolta.

Karsintojen tulosten mukaan purjehtijat kutsutaan voimassaolevien sääntöjen mukaan eri edustusjoukkueisiin ja joukkueiden nimeäminen voidaan tehdä kun purjehtijat ovat kutsuihinsa vastanneet. On myös mahdollista, että joku purjehtija haluaa siirtyä sääntöjen mukaisesti toiseen joukkueeseen. Joukkueet vahvistetaan heti kun se on mahdollista.

Suomen Optimistijollaliiton hallitus kiittää valmisteluvaiheissa saamastaan rakentavasta tuesta ja palautteesta toimintamme parantamiseksi!